Optog!: Tog te musikaal | Afrikaanse Musieknuus
Optog!: Tog te musikaal
14 Januarie 2019 14 Januarie 2019 Digitaal
Die kombi is gelaai en die talent volop. Hier's die kunstenaars wat deel uitmaak van die Tog te musikaal-reeks van Optog!
Konsert besonderhede vir Namibië en enkele ander bestemmings (soos aangedui) sal eersdaags beskikbaar wees.
LEES OOK: Optog! bring die kunste na jóú
'n Reis deur die land sal nie volmaak wees as die baardman se tasse nie in die kattebak is nie!
Jo Black het binne twee jaar volksbesit geword en hy is ongetwyfeld Suid-Afrika se nuwe gunsteling. Sy liedjie, Skepe, het hom in rekordtyd op oud en jonk se speellys gesit en in 2018 wen hy sewe Ghoema-toekennings, sowel as 'n SAMA-toekenning.
Kaartjies vir Durban, Port-Elizabeth, Beaufort-Wes, Witbank, Rustenburg en Krugersdorp is eersdaags beskikbaar.
KLIK HIER VIR KONSERT DATUMS
Kaartjies vir Hoedspruit is eersdaags beskikbaar.
In sy eie woorde: "Dit bestaan uit 'n versameling liedjies en stories wat geput is uit ervarings in my lewe en die lewens van mense rondom my. Ek vermoed hoop en vrede is 'n plek wat mens net binne jouself moet vind… en wanneer mens dit vind raak die plekke waar mens beweeg, ongeag van die fisiese omstandighede, kleurryk en vreedsaam. Dis nie te sê ek kry dit reg nie, maar dis vir seker 'n diepe hoop."
Sy jongste CD getiteld, Liefdegenerasie, merk nog 'n groot sprong vorentoe vir Refentse, een van Suid-Afrika se gewildste jong kunstenaars.
Kaartjies vir Beaufort-Wes en Springbok is eersdaags beskikbaar.
Die Radio Kalahari Orkes se musiek kom uit 'n diep gewortelde plek en gaan maak draaie by die Ghoema-, Latyns- en Africana-musiekstyle. As jy mooi luister, sal jy elke rusplek langs die grondpad aan sy optel-klanke herken!
Ons bring hulle na jou toe. Grondpadlangs. Met 'n wa-vrag vol ou akoestiese, stofbestande instrumente: kitare, 'n dobro, mondfluitjies, kontra-bas, trekklavier, gazoos en 'n legendariese ou Fender Telecaster. Uniek en outentiek.
Die orkes is in 2017 vereer met 'n FAK Prestige-toekenning vir die uitstekende bevordering van Suid-Afrikaanse volksmusiek.
Bly ophoogte van alle Optog!-vertonings en nuus op Facebook, Twitter, Instagram of besoek Optog! se webblad. Gesels saam op sosiale media met die hutsmerk #Optog.